
Θεσσαλονίκη, 10 Δεκεμβρίου 2019


Δελτίο Τύπου
Ημερίδα «ΣΤΑΣΗ #2: Η σύγχρονη τέχνη με ιστορικούς όρους»
Σάββατο 14 Δεκεμβρίου 2019 ǀ 11:00 - 18:00
MOMus-Μουσείο Σύγχρονης Τέχνης-Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης (εντός ΔΕΘ-HELEXPO, Θεσσαλονίκη), αμφιθέατρο ‘Ξανθίππη Χόιπελ’

Σύγχρονη τέχνη και Ιστορία μοιάζουν δύο όροι που δεν συναντώνται στο παρόν. Μήπως όμως η πρώτη εντύπωση είναι λανθασμένη; Μήπως είναι απαραίτητη μια ΣΤΑΣΗ –όπως προτείνει και το κεντρικό θέμα της 7ης Μπιενάλε Σύγχρονης Τέχνης Θεσσαλονίκης– ώστε να δούμε τα πράγματα από μια απόσταση πριν καταλήξουμε αν μπορούμε να μιλάμε για τη «Σύγχρονη τέχνη με ιστορικούς όρους», όπως είναι και ο άξονας γύρω από τον οποίο θα κινηθεί η δεύτερη ημερίδα που διοργανώνεται στο πλαίσιο της φετινής Μπιενάλε; 
Τι σημαίνει, πάνω απ’ όλα, ιστορική κατανόηση του σύγχρονου; Μια κριτική προσέγγιση της κυρίαρχης οπτικής τής σύγχρονης τέχνης που την αντιμετωπίζει ως έκφραση ενός αναλώσιμου «τώρα», αγνοώντας ή  παρακάμπτοντας το ιστορικό της βάθος. Σημαίνει, πρωτίστως, την ερμηνεία της σύγχρονης καλλιτεχνικής παραγωγής, και της πολλαπλότητας των εκφράσεων και αισθητικών της επιλογών αλλά και του λόγου για την τέχνη μέσα από τη σχέση τους και τη συμπλοκή τους με άλλα πεδία συγκρότησης πρακτικών, λόγου και πολιτικών, και σε συνάρτηση με τους κοινωνικούς, πολιτικούς, ιδεολογικούς και οικονομικούς όρους διαμόρφωσής τους. 
Στόχος στην ημερίδα που θα πραγματοποιηθεί το Σάββατο 14 Δεκεμβρίου 2019 στο αμφιθέατρο «Ξανθίππη Χόιπελ» του MOMus-Μουσείου Σύγχρονης Τέχνης-Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης, στη Θεσσαλονίκη (εντός ΔΕΘ-HELEXPO), από τις 11:00 έως τις 18:00 είναι να τεθούν επιμέρους ζητήματα που αφορούν στο ευρύτερο πεδίο της σύγχρονης τέχνης, στη γενεαλογία της και στις σύγχρονες αναγνώσεις του παρελθόντος και του παρόντος της μέσα από το πρίσμα του σκεπτικού αυτού και μέσα από την έρευνα διαφόρων "εμπλεκόμενων", ιστορικών τέχνης, επιμελητών και καλλιτεχνών. 
Η εκδήλωση εντάσσεται στο ευρύτερο σκεπτικό της 7ης Μπιενάλε Σύγχρονης Τέχνης Θεσσαλονίκης που αφορά στην ανάπτυξη ενός προβληματισμού πάνω στη σύγχρονη τέχνη και στους όρους παραγωγής και διάχυσής της, επισημαίνοντας την ανάγκη για ένα αναστοχαστικό βλέμμα, μια στάση που θα επιτρέψει συσχετισμούς και αναγνώσεις της σύγχρονης πραγματικότητας της τέχνης μέσα από ένα ιστορικό πρίσμα.
Η είσοδος/συμμετοχή είναι ελεύθερη για το κοινό. Θα υπάρχει ταυτόχρονη διερμηνεία.

Επιστημονική Υπεύθυνη ημερίδας: Λουίζα Αυγήτα, επίκουρη καθηγήτρια Ιστορίας της Τέχνης του ΑΠΘ, μέλος της επιμελητικής ομάδας της 7ης Μπιενάλε Σύγχρονης Τέχνης Θεσσαλονίκης

ΠΡΟΓΡΑΜΜΑ

11:00 – 11:10
Λουΐζα Αυγήτα, επίκουρη καθηγήτρια Ιστορίας της Τέχνης του ΑΠΘ, μέλος της επιμελητικής ομάδας της 7ης Μπιενάλε Σύγχρονης Τέχνης Θεσσαλονίκης.
Εισαγωγή, σκεπτικό, γενικά ζητήματα

ΠΡΩΤΗ ΣΥΝΕΔΡΙΑ ~ Συντονισμός: Ηρακλής Παπαϊωάννου
11:15 – 11:45
Anthony Gardner, Επικεφαλής της Ruskin School of Art και συνεργάτης του Queen's College, University of Oxford
A Pre-History of the “Global Exhibition”

12:50 – 13:20
Nanne Buurman, Αναπληρώτρια ερευνήτρια και Λέκτορας documenta and exhibition studies στο Kunsthochschule Kassel/University of Kassel
White Washing/Freeze Framing. Some Reflexions on Historiography & (Self-)Purification in the Study of documenta and beyond

13:30 – 14:00
Ricardo Agarez, Επίκουρος καθηγητής, Πανεπιστήμιο Έβορα - Πορτογαλία
Exhibiting ‘Art and Architecture between Lisbon and Baghdad: The Calouste Gulbenkian Foundation in Iraq, 1957-1973’

14:30 – 15:00: συζήτηση με το κοινό 
Διάλειμμα 

ΔΕΥΤΕΡΗ ΣΥΝΕΔΡΙΑ ~ Συντονισμός: Παναγής Κουτσοκώστας
15:00 – 15:30
Συραγώ Τσιάρα, Ιστορικός Τέχνης, Αναπληρώτρια Διευθύντρια Μουσείου Σύγχρονης Τέχνης MOMus, Διευθύντρια της 7ης Μπιενάλε Σύγχρονης Τέχνης Θεσσαλονίκης
Η Ars Memorativa μετά τον κομμουνισμό
15:30 – 16:00
Δάφνη Βιτάλη, Ιστορικός τέχνης, Επιμελήτρια - Εθνικό Μουσείο Σύγχρονης τέχνης
Πώς να μιλήσουμε για το παρόν

16:00 – 16:30
Julian Germain, καλλιτέχνης (συμμετέχων στην 7η Μπιενάλε Σύγχρονης Τέχνης Θεσσαλονίκης)
History / Making

16:30 – 17:15  | διάλεξη-περφόρμανς
Ακτίνα Σταθάκη, PhD Ερευνήτρια και θεατρική δημιουργός. Καλλιτεχνική διευθύντρια του οργανισμού Between the Seas
PM 3900932. Μία διάλεξη-περφόρμανς για μία έκθεση για ένα πλοίο για ένα ναυάγιο.

17:15 – 17:45   συζήτηση με το κοινό























Πληροφορίες για δημοσιογραφικό υλικό
Τμήμα Επικοινωνίας & Δημοσίων Σχέσεων MOMus
τηλ. 2310 566716
Μαρία Ζαμπέτη 
κιν 6944173214
Χρύσα Ζαρκαλή
κιν.6945114343

Γραφείο Τύπου 7ης Μπιενάλε Σύγχρονης Τέχνης Θεσσαλονίκης 
Μαίρη Αδαμοπούλου 
κιν 6972729477
Νίκη Πηλείδου
κιν 6974029984
press@thessalonikibiennale.gr
www.thessalonikibiennale.gr
www.momus.gr

